ল্যাটেক
ল্যাটেক (ইংরেজি: LaTeX) (lɑːtɛx ল্যাটেখ় বা le:tɛx লেটেখ়) একটি বিবরণী তৈরির জন্য ব্যবহৃত মার্কআপ ভাষা ও সফটওয়ার ব্যবস্থা। টেক টাইপসেটিং প্রোগ্রামের ওপর ভিত্তি করে ল্যাটেক রচিত হয়েছে। ল্যাটেক প্রোগ্রামে এর নামটি লেখা হয় এভাবে &ndash LaTeX। এটি বিশ্বজুড়ে গণিতবিদ, বিজ্ঞানী, দার্শনিক, প্রকৌশলী, উচ্চ স্তরের শিক্ষক ও শিক্ষার্থী এবং অন্যান্য পেশার মানুষের মাঝে বহুল ব্যবহৃত হয়। ল্যাটেক মূলত টেক টাইপসেটিং এর গুণগত উচ্চ মানের কারণে প্রাথমিক অথবা মাধ্যমিক (বিভিন্ন ডকুমেন্ট ও এক্সএমএল ফরম্যাটকে পিডিএফ এ রুপান্তর করতে) মাধ্যম হিসেবে ব্যবহৃত হয়। এই টাইপসেটিং এর একটি বৈশিষ্ট্য হলো এটি ডেক্সটপ প্রকাশনার জন্য প্রোগ্রামিং সমর্থন করে। এছাড়া ডেক্সটপ প্রকাশনার বিভিন্ন কাজের জন্য এতে উচ্চমানের স্বয়ংক্রিয় টুলস ও সুবিধা পাওয়া যায়, যেমন নম্বর দেয়া, টেবিল ও ছবি যোগ, পৃষ্ঠার আকার আকৃতি নিয়ন্ত্রণ এবং বিবিলিওগ্রাফি যোগ করা ইত্যাদি। ল্যাটেককে উচ্চ স্তরের ভাষা হিসেবে তৈরি করার চিন্তাভাবনা করা হয়েছিল যা টেক এর ক্ষমতার পুরোটা ব্যবহার করতে পারে। ল্যাটেক মূলত বিভিন্ন টেক ম্যাক্রো এবং একটি প্রোগ্রাম নিয়ে গঠিত যা ল্যাটেক ডকুমেন্ট প্রক্রিয়ার কাজে ব্যবহৃত হয়। যেহেতু টেক এর ফরম্যাটিং নির্দেশগুলো বেশ নিচু-স্তরের তাই ল্যাটেক নির্দেশগুলো সাধারণত ব্যবহারকারীদের জন্য সহজ করে লেখা হয়। ল্যাটেক প্রথম লেখা হয় ১৯৮০ দশকের শুরুতে। লেসলি ল্যামপোর্ট এসআরআই ইন্টারল্যাশনাল এ কর্মরত অবস্থায় ল্যাটেক লিখেন। এরপর থেকে টেক ব্যবহার করার জন্য এটিই প্রধান মাধ্যমে রুপান্তরিত হয়। খুব কম লোকই বর্তমানে আসল টেক ব্যবহার করেন। বর্তমান ল্যাটেকের ভার্শন হচ্ছে ল্যাটেক ২য় সংস্করন যাকে ল্যাটেক দিয়ে লেখা হয় এভাবে ( L A T E X 2 ε {\displaystyle \mathrm {L\!\!^{{}_{\scriptstyle A}}\!\!\!\!\!\;\;T\!_{\displaystyle E}\!X} \,2_{\displaystyle \varepsilon }} )। টেকের মত ল্যাটেকও একটি মুক্ত সফটওয়ার।